El Campionat Autonòmic i IV Open Nacional de Rem Yolas a 4, es disputarà aquest cap de setmana a Gandia
03 octubre 2018

## El Campionat Autonòmic i IV Open Nacional de Rem Yolas a 4, es disputarà aquest cap de setmana a Gandia03 octubre 2018Última actualització: 14 juliol 2025

![](../gestion/img/_AO_5923-copia.jpg)  
  

La regidora delegada d'Esports, Lydia Morant: Carlos Rocher, delegat de Vela; i Daniel Martí, coordinador de l'Escola de Rem del RCNG, han presentat aquest matí en roda de premsa les activitats que l'entitat organitzarà durant els propers dos caps de setmana d'octubre.  
  
Tal com ha explicat Morant, el pròxim 6 d'octubre tindrà lloc el Campionat Autonòmic i IV Open Nacional de Rem Yolas a 4, que es desenvoluparà a l'interior del port de 10 a 14 hores.  
  
Posteriorment, serà el torn del XXVIII Gran Trofeu Ciutat de Gandia que es disputarà els dies 13 i 14 d'octubre on es disputarà la regata de creuers de vela.  
  
"_Des de l'Ajuntament de Gandia agraïm l'organització d'aquests dos esdeveniments esportius i de totes les activitats que desenvolupen al llarg de l'any, ja que contribueixen a dinamitzar la nostra ciutat i la platja, a la vegada que segueixen ajudant-nos a consolidar el binomi esport-turisme_" va declarar **Lydia Morant**.  
  
**Carlos Rocher** va agrair al consistori i del departament d'Esports la col·laboració i les facilitats que presten a l'hora d'organitzar totes les activitats que desenvolupen i va fer una crida a la ciutadania "_perquè s'apropen al club nàutic i disfruten de les competicions_".  
  
Finalment, **Daniel Martí** ha explicat que la competició d'aquest cap de setmana té àmbit autonòmic encara que en tractar-se d'un Open poden participar equips procedents de fora de la Comunitat Valenciana. El coordinador ha informat que s'espera la participació de més de 200 esportistes de totes les categories. "_Les Yolas són embarcacions històriques però no hi ha moltes competicions per la qual cosa aquesta prova donarà peu a la participació en el Campionat Naciona_l”.  
Pel que fa a les possibilitats dels participants del club gandià, Martí ha destacat que "_altres anys hem obtingut bons resultats i aconseguit algun podi per la qual cosa esperem poder obtenir resultats similars_”.  
  
En el cas del XXVIII Gran Trofeu Ciutat de Gandia, es disputarà en la modalitat de creuers de vela. Dissabte tindrà lloc una primera mànega amb recorregut costaner Gandia - Cullera - Gandia per al diumenge disputar una competició sobre un traçat triangular. "_Aquesta regata és tradicional i ens ajuden a posicionar-nos com un referent en l'organització de competicions_".

[Twittear](https://twitter.com/share)